Larisa Semionovna Latyninová

Larisa Semionovna Latyninová (, ; * 27. december 1934 Cherson, Ukrajina) je bývalá sovietska  športová gymnastka. V rokoch 1956 až 1964 získala 14 olympijských medailí v súťažiach jednotlivcov a štyri medaily v súťaži družstiev a je tak najúspešnejšou olympioničkou všetkých čias.

Športové kariéra 
Narodila sa v Chersone v Sovietskom zväze (dnes Ukrajina). Jej otec Semion Andrejevič Dyrij padol v roku 1943 pri Stalingrade. Najskôr sa venovala baletu, neskôr sa začala venovať gymnastike. Vyštudovala strednú školu a v roku 1953 sa presťahovala do Kyjeva. O rok neskôr debutovala na medzinárodných súťažiach a v necelých devätnástich rokoch získala prvú zlatú medailu ako členka víťazného družstva ZSSR na majstrovstvách sveta v gymnastike v Ríme.

Štartovala na olympiáde v Melbourne v roku 1956. Tu získala štyri zlaté medaily - v súťaži družstiev, viacboji, preskoku a prostných (súbežne s maďarskou gymnastkou Keletiovou), striebornú medailu na bradlách a bronzovú medailu v súťaži družstiev s náčiním (dnes už zrušenej). V roku 1958 štartovala na majstrovstvách sveta v gymnastike v štvrtom mesiaci tehotenstva a získala päť zlatých medailí pri svojich šiestich štartoch.

Na olympiáde v Ríme v roku 1960 obhájila zlatú medailu v súťaži družstiev, viacboji a v prostných. K nim pridala striebro z bradiel a kladiny a bronzovú medailu v preskoku.
Svoju olympijskú zbierku medailí zavŕšila v na olympiáde v Tokiu v roku 1964. Tu získala zlato v družstvách a prostných, striebro vo viacboji a preskoku a bronz na kladine a bradlách.

Po skončení športovej kariéry sa stala trénerkou národného tímu gymnastiek ZSSR a športovou funkcionárkou.

Bibliografia 
 Равновесие (1975)
 Гимнастика сквозь годы (1977)

Iné projekty

Externé odkazy 
 Larissa Latynina v gymnastickej sieni slávy
  Larissa Latynina na stránke sports-reference.com

Zdroj 

Sovietski športoví gymnasti
Ukrajinskí športoví gymnasti
Sovietski olympijskí víťazi
Sovietski strieborní olympijskí medailisti
Sovietski bronzoví olympijskí medailisti
Olympijskí víťazi v športovej gymnastike
Nositelia Radu Lenina
Osobnosti z Chersonu